Hirtshals Fyr, der spiller en central rolle i TV2's julekalender Tvillingerne og julemanden, er blevet bevilget en million kroner fra Den A. P. Møllerske Støttefond, møntet på forskønnelse af de tidligere beboelses- og mellembygninger ved fyret. - Vi er meget taknemmelige for, at Den A.P. Møllerske Støttefond har bevilget den store sum. Det betyder, at vi kommer økonomisk forsvarligt igennem forskønnelsesprojektet, der i øvrigt også - på grund af materialernes solide kvalitet - betyder, at de meget smukke bygninger bevares endnu bedre, siger formanden for Hirtshals Fyr Fond, Torben Vandsted i en pressemeddelelse. Arbejdet forventes færdiggjort i det tidlige forår 2014.

Referat:
Den A. P. Møllerske Støttefond har bevilget en million kroner til Hirtshals Fyr.